Pärast seda, kui üks ring täis sai, läksin jala edasi. Otsustasin mõningaid asju jalgsi uuesti vaatama minna ja muuseumides käia. Ka Londonis liikus rahvast palju, kuid inimesed olid tunduvalt vaoshoitumad kui Amsterdamis. Igal pool olid Londonile iseloomulikud asjad, nagu punased telefoniputkad, Underground-metroojaamu tähistavad sildid ja üldse igasugused imelikud sildid ning viidad. Näiteks tänavaületuskoha ette oli  kirjutatud ka "Look right," "Look left," või siis ka "Look both ways" vihjetena sellele, kust poolt võib tänava ületuse ajal auto tulla.